ચાણક્યાન કાળમાં પાટલીપુત્ર (વર્તમાનમાં પટણા) ખૂબ જ શક્તિશાળી રાજ્ય મગધની રાજધાની હતી. તે સમયે નંદવશનું સામ્રાજ્ય હતું અને રાજા હતો ધનાનંદ. કેટલાક લોકો આ રાજાનું નામ મહાનંદ પણ બતાવે છે. એક વાર મહાનંદે ભરી સભામાં ચાણક્યનું અપમાન કર્યું હતું અને આ અપમાનનો પ્રતિશોધ લેવા માટે આચાર્યએ ચંદ્રગુપ્તને યુદ્ધકળામાં પારંગત કર્યો. ચંદ્રગુપ્તની મદદથી ચાણક્યએ મગધ ઉપર આક્રમણ કર્યું અને મહાનંદને પરાજિત કર્યો.